MAMMERI, BOUNFOUR, DJELLAOUI, YACINE, NACIB, akken llan kra n yiberraniyen i yuran daɣen fell-as am: ZUMTHOR, HANOUTEAU d SAVIGNAC. Tamedyazt d ayen i yettḥulfu umdan deg tudert-ines n yal ass. D tin i d-yettawi s wallal n timawit, s wawal iweznen yeṣfan, neɣ tamedyezt d awal zeddigen n umdan. Tawsit-a d tin i isenden s tuget ɣer usemres n yifyar, tettak azal meqqren i talɣa. Inagmayen i yuran ɣef tewsit-a, temgarad tmuɣli-nsen deg wayen yeɛnan beṭṭu-ines. Llan wid i tt-yebḍan ɣef sin am SALHI deg udlis-is Etudes de littrature Kabyle, yenna-d: Tamedyazt tesɛa sin n leṣnaf ferzen, tin yettwarun, d tin yettwacnan2. Akken llan wid i tt-yebḍan ɣef waṭas n leṣnaf, am DJELLAOUI. Tamedyazt taqbaylit, tesɛa aṭas n leṣnaf: Tamedyazt n tyemmat, Azuzen, Aserqes, Tamedyazt n lweqt n uxeddim, Tamedyazt n lfuruḥ, Tamedyazt n umɛeẓber akked Tmedyazt tadiyanit.